CELEX: 32005D0932
Language: sk
Date: 2005-12-21 00:00:00
Title: 2005/932/ES: Rozhodnutie Komisie z  21. decembra 2005 , ktorým sa mení a dopĺňa príloha E k smernici Rady 91/68/EHS, pokiaľ ide o aktualizáciu vzorových veterinárnych osvedčení pre ovce a kozy prílohou k tomuto rozhodnutiu  [oznámené pod číslom K(2005) 5506]   (Text s významom pre EHP)

23.12.2005   
            
            
               SK
            
            
               Úradný vestník Európskej únie
            
            
               L 340/68
            
         ROZHODNUTIE KOMISIE
   z 21. decembra 2005,
   ktorým sa mení a dopĺňa príloha E k smernici Rady 91/68/EHS, pokiaľ ide o aktualizáciu vzorových veterinárnych osvedčení pre ovce a kozy prílohou k tomuto rozhodnutiu
   [oznámené pod číslom K(2005) 5506]
   (Text s významom pre EHP)
   (2005/932/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/68/EHS z 28. januára 1991 o veterinárnych podmienkach upravujúcich obchod s ovcami a kozami (1) vnútri Spoločenstva, a najmä na jej článok 14 ods. 2,
   keďže:
   
               (1)
            
            
               V prílohe E k smernici Rady 91/68/EHS boli stanovené vzorové veterinárne osvedčenia pre obchod s ovcami a kozami na zabitie, výkrm a chov vnútri Spoločenstva ako vzory I, II a III.
            
         
               (2)
            
            
               Členské štáty sa stretli s problémami pri osvedčovaní, pokiaľ úradný veterinárny lekár nemohol osvedčiť splnenie požiadaviek na miesto pobytu a dopravu, keďže tieto informácie má iba poľnohospodár.
            
         
               (3)
            
            
               Veterinárne osvedčenia by mali zdôrazniť, že osvedčenie o splnení požiadaviek na pobyt a dopravu sa zakladá na vyhlásení poľnohospodára alebo na preskúmaní záznamov v súlade s nariadením Rady (ES) č. 21/2004 zo 17. decembra 2003, ktorým sa ustanovuje systém na identifikáciu a registráciu oviec a kôz a ktorým sa mení a dopĺňa nariadenie (ES) č. 1782/2003 a smernice 92/102/EHS a 64/432/EHS (2).
            
         
               (4)
            
            
               Smernica 91/68/EHS by sa preto mala zodpovedajúcim spôsobom zmeniť a doplniť.
            
         
               (5)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha E k smernici 91/68/EHS sa mení a dopĺňa v súlade s prílohou k tomuto rozhodnutiu.
   Článok 2
   Toto rozhodnutie sa uplatňuje od 15. februára 2006.
   Článok 3
   Toto rozhodnutie je určené členským štátom.
   
      V Bruseli 21. decembra 2005
      
         
            Za Komisiu
         
         Markos KYPRIANOU
         
            člen Komisie
         
      
   
   
      (1)  Ú. v. ES L 46, 19.2.1991, s. 19. Smernica naposledy zmenená a doplnená rozhodnutím Komisie 2004/554/ES (Ú. v. EÚ L 248, 22.7.2004, s. 1).
   
      (2)  Ú. v. EÚ L 5, 9.1.2004, s. 8.
   
      PRÍLOHA
      Príloha E k smernici 91/68/EHS sa mení a dopĺňa takto:
      
                  1.
               
               
                  Vo vzore I sa pred bod 12.4.1 vkladá tento bod:
                  
                              „12.4.
                           
                           
                              Na základe písomného vyhlásenia držiteľa alebo preskúmania registra chovu a dokumentov o presune vedených v súlade s nariadením Rady (ES) č. 21/2004, a najmä s oddielmi B a C prílohy k tomuto nariadeniu.“
                           
                        
            
                  2.
               
               
                  Vo vzoroch II a III sa bod 12.4 nahrádza takto:
                  
                              „12.4.
                           
                           
                              Na základe písomného vyhlásenia držiteľa alebo preskúmania registra chovu a dokumentov o presune vedených v súlade s nariadením Rady (ES) č. 21/2004, najmä s oddielmi B a C prílohy k tomuto nariadeniu, zostali v jedinom chove pôvodu počas aspoň 30 dní pred naložením, alebo ak sú v chove pôvodu od narodenia zvieratá mladšie ako 30 dní, žiadna ovca ani koza sa do nedostala do chovu pôvodu počas posledných 21 dní pred naložením a žiaden párnokopytník dovážaný z tretej krajiny nebol dovezený do chovu pôvodu počas 30 dní pred odoslaním z chovu pôvodu, pokiaľ sa uvedené zvieratá nedostali do hospodárstva v súlade s článkom 4a ods. 2 smernice 91/68/EHS;“.